laion/Wikipedia-Exotic huggingface dataset:
The Video Collection 93:99

The Video Collection 93:99 (בעברית: אוסף הווידאו מ-1993 עד 1999) הוא אלבום הווידאו השני של הזמרת מדונה אשר יצא ב-2 בנובמבר 1999. אלבום הווידאו יצא לאור על ידי חברות התקליטים של האחים וורנר ותחת חברות הבת שלהם "Warner Music Vision" ו-"Warner Reprise Video". אלבום הווידאו מכיל אוסף של קליפים של מדונה לשירים שיצאו מ-1993 ועד צאת האלבום. במקור האלבום היה אמור להיקרא The Video Collection 92–99, אך לבסוף הוחלט להוריד את הקליפ לשיר "Erotica" בשל תכניו המיניים ובכך בעצם לא נשארו קליפים משנת 1992 ולכן שם האלבום שונה (ובמקומו מדונה שמה את הקליפ לשיר "The Power of Good-Bye"). האלבום כולל 14 קליפים שנבחרו על ידי מדונה עצמה שלטענתה אלו היו העבודות הטובות ביותר שלה. האלבום זכה לביקורות חיוביות. הרבה מהמבקרים שיבחו את מדונה על היכולות האומנויות שלה ועל היכולת שלה להמציא את דמותה מחדש בכל פעם. מבחינה מסחרית האלבום זכה להצלחה, הוא הגיע למעמד פלטינה כפולה בבריטניה, למעמד פלטינה בארצות הברית וארגנטינה ולמעמד זהב בברזיל. בשנת 2000 לאלבום יצאה מהדורה נוספת בשם The Ultimate Collection, אשר כוללת גם את האלבום הזה וגם את אלבום האוסף The Immaculate Collection. כל מצעדי האלבומים שלהלן, הם מצעדי אלבומי וידאו בלבד, ובהם מדונה הצליחה לכבוש פסגות מצעדים רבות. האלבום The Video Collection 93:99 באתר Discogs "The Video Collection 93:99", במסד הנתונים הקולנועיים IMDb (באנגלית) "The Video Collection 93:99", באתר AllMovie (באנגלית) "The Video Collection 93:99", במסד הנתונים הקולנועיים KinoPoisk (ברוסית) "Argentinian video certifications – Madonna – The Video Collection 93:99". Argentine Chamber of Phonograms and Videograms Producers. Retrieved October 18, 2014. CERTIFICADOS – Pro-Música Brasil, pro-musicabr.org.br "British video certifications – Madonna – The Video Collection 93:99". British Phonographic Industry. Retrieved October 18, 2014. Select videos in the Format field. Select Platinum in the Certification field. Type The Video Collection 93:99 in the "Search BPI Awards" field and then press Enter.
מילאן טרייקוביץ'

מילאן טרייקוביץ' (בסרבית: Милан Трајковић, ביוונית: Μίλαν Τραΐκοβιτς; נולד ב-17 במרץ 1992) הוא אתלט קפריסאי יליד סרביה בענפי ריצת 110 מטר משוכות וריצת 60 מטר משוכות. ב-2013, זכה טרייקוביץ' במדליית זהב במשחקי מדינות אירופה הקטנות בלוקסמבורג, לאחר שחצה ראשון עם תוצאה של 14.03 שניות. בהמשך עונת 2013, הוא השתתף באליפות אירופה באתלטיקה עד גיל 23, וסיים במקום השמיני בגמר בתוצאה של 14.22. ב-2015, טרייקוביץ' זכה שוב במדליית זהב במשחקי מדינות אירופה הקטנות, לאחר שניצח עם זמן של 13.86 שניות. באליפות אירופה באתלטיקה 2016, טרייקוביץ' סיים חמישי בגמר בתוצאה של 13.44. באולימפיאדת ריו דה ז'ניירו (2016), טרייקוביץ' החל את השתתפותו בסיבוב הראשון בתוצאה של 13.59 שניות, שהספיקה לו להעפיל לחצי הגמר, בו סיים במקום השני בתוצאה של 13.31 שניות. בגמר, הוא סיים במקום השביעי, עם תוצאה של 13.41. עם העפלתו לגמר, הפך טרייקוביץ' לאתלט הקפריסאי הראשון שמעפיל לגמר בתחרות הזו במשחקים האולימפיים. באליפות אירופה באתלטיקה באולם 2017 (ריצת 60 מטר משוכות) טרייקוביץ' קבע את שיאו האישי בחצי הגמר (7.56 שניות) ועלה לגמר, שם סיים שישי בתוצאה של 7.60 שניות. באליפות העולם באתלטיקה 2017, הוא לא הצליח להעפיל אל הגמר, לאחר שסיים חמישי בחצי הגמר עם תוצאה של 13.32. הוא קבע את שיאו האישי בריצת 110 מטר משוכות (13.25 שניות), בתחרות בלונדון. טרייקוביץ' סיים רביעי במשחקי חבר העמים הבריטי, בתוצאה של 13.42 שניות. באליפות העולם באתלטיקה באולם 2018, טרייקוביץ' העפיל לגמר לאחר שקבע 7.51 בחצי הגמר. בגמר, טרייקוביץ' זינק מוקדם ובכך פסל. טרייקוביץ' זכה במדליית זהב ב-אליפות אירופה באתלטיקה באולם 2019 (60 מטרים משוכות), לאחר שסיים עם זמן של 7.60 שניות. באליפות העולם באתלטיקה 2019, טרייקוביץ' סיים שמיני בגמר, עם תוצאה של 13.87. מדיה וקבצים בנושא מילאן טרייקוביץ' בוויקישיתוף מילאן טרייקוביץ', באתר הוועד האולימפי הבין-לאומי מילאן טרייקוביץ', באתר olympedia.org מילאן טרייקוביץ', באתר התאחדות האתלטיקה הבין-לאומית מילאן טרייקוביץ', באתר ליגת היהלום מילאן טרייקוביץ', באתר Track and Field (גברים) Rio Replay: Men's 110m Hurdles Final, נבדק ב-2019-10-04
Mélanie

Mélanie (בעברית: מלאני) הוא אלבום האולפן השישי של הזמרת הקנדית סלין דיון. האלבום יצא לאור ב-22 באוגוסט 1984, על ידי חברת התקליטים TBS. מתוך האלבום יצאו שלושה סינגלים: "Une colombe", "Mon rêve de toujours" ו-"Un amour pour moi". עם יציאתו נכנס האלבום אל המקום הראשון במצעד האלבום של קוויבק. האלבום הופק על ידי רנה אנג'ליל, אדי מרנאיי, רודי פסקה, פול באילרגיון ומרסל לפבר. בעקבות הצלחתו של האלבום, הצליחה דיון לזכות בחמישה פרסי Felix. היא זכתה בקטגוריות "האלבום הנמכר ביותר", "השיר הנמכר ביותר" ובשלוש נוספות. בקנדה זכה האלבום להצלחה רבה כאשר נמכר שם בלמעלה מ-50,000 עותקים, דבר אשר הקנה לו את תואר אלבום זהב. מידע על האלבום Mélanie באתר MusicBrainz האלבום Mélanie באתר Discogs רנה אנג'ליל, אדי מרנאיי, רודי פסקה, פול באילרגיון, מרסל לפבר Céline Dion - Mélanie, Discogs (באנגלית) Palmarès reconstitués de la chanson au Québec | BAnQ, www.banq.qc.ca Gold/Platinum, Music Canada (באנגלית) (ארכיון)
דרלאן רומאני

דרלאן רומאני (בפורטוגזית: Darlan Romani; נולד ב-9 באפריל 1991) הוא אתלט ברזילאי, אלוף העולם באולם (בלגרד 2022), אלוף המשחקים הפאן-אמריקאיים (לימה 2019), פעמיים ברציפות אלוף דרום אמריקה (אסונסיון 2017 ולימה 2019) ושיאן דרום אמריקה בהדיפת כדור ברזל. רומאני החל להתאמן בהדיפת כדור ברזל בגיל 13, בעידודו של אחיו. התחרות הבינלאומית הראשונה בה התחרה הייתה אליפות העולם לנוער שנערכה במונקטון בשנת 2010, בה סיים שביעי לאחר שהדף למרחק של 18.58 מטר. בשנת 2012 זכה רומאני במדליה בינלאומית ראשונה, כשסיים שלישי באליפות איברו-אמריקה שנערכה בוונצואלה, לאחר שהדף את כדור הברזל למרחק של 18.93 מטר. באותה שנה, שבר רומאני את השיא הבריזלאי ארבע פעמים, כשלבסוף העמידו על 20.48 מטר. שנה לאחר מכן, באליפות דרום אמריקה שנערכה בקרטחנה זכה רומאני במדליית כסף בתוצאה של 19.64 מטר. באליפות איברו-אמריקה שנערכה באוגוסט, זכה רומאני במדליית כסף, לאחר שהדף למרחק של 19.64 מטר. חודשיים לאחר מכן ניצח רומאני באליפות ברזיל לאחר שקבע שיא ברזילאי חדש של 20.84 מטר. באליפות דרום אמריקה שנערכה בלימה בחודש יוני, זכה רומאני במדליית הכסף בתוצאה של 20.32 מטר. חודש לאחר מכן סיים שישי במשחקים הפאן-אמריקאיים שנערכו בטורונטו, לאחר שקבע תוצאה של 19.74 מטר. באליפות העולם שנערכה בבייג'ינג בחודש אוגוסט, סיים רומאני במקום ה-15 בשלב המוקדמות לאחר שהדף את כדור הברזל למרחק של 19.86 מטר, ופיספס בשמונה סנטימטרים בלבד את העלייה לגמר. באולימפיאדת ריו דה ז'ניירו (2016) הוא סיים במקום חמישי בהדיפת כדור ברזל בשיא לאומי חדש של 21.02 מטר באולימפיאדת טוקיו (2020) הוא סיים במקום רביעי בהדיפת כדור ברזל בתוצאה של 21.88 מטר. באליפות העולם באולם שנערכה בבלגרד, סרביה במרץ 2022 הוא זכה במדליית זהב בהדיפת כדור ברזל בשיא אליפות חדש ובשיא דרום אמריקה חדש של 22.53 מטר, לפני ראיין קראוזר מארצות הברית (22.44 מטר) ותומאס וולש מאוסטרליה שקבע שיא לאומי חדש של 22.31 מטר. הדיפת כדור ברזל: 22.61 מטר (2019), שיא דרום אמריקה הדיפת כדור ברזל: 21.53 (2022), שיא דרום אפריקה מדיה וקבצים בנושא דרלאן רומאני בוויקישיתוף דרלאן רומאני, באתר הוועד האולימפי הבין-לאומי דרלאן רומאני, באתר olympedia.org דרלאן רומאני, באתר התאחדות האתלטיקה הבין-לאומית דרלאן רומאני, באתר ליגת היהלום דרלאן רומאני, באתר Track and Field (גברים) DARLAN ROMANI: I LOVE THROWING BECAUSE..., באתר התאחדות האתלטיקה הבינלאומית.
Les plus grands succès de Céline Dion

Les plus grands succès de Céline Dion (בעברית: הלהיטים הגדולים של סלין דיון) הוא אלבום הלהיטים הראשון של הזמרת הקנדית סלין דיון. אלבום הלהיטים יצא לאור ב-17 בספטמבר 1984, על ידי חברת התקליטים TBS. אלבום הלהיטים יצא לאור לאחר שנה מצאת אלבום האוסף הראשון של דיון, Du soleil au cœur. אלבום הלהיטים הופק על ידי רנה אנג'ליל, אדי מרנאיי, רודי פסקה ודניאל הטו. אלבום הלהיטים כלל בתוכו את מיטב להיטיה של דיון, אך צוות הניהול שלה החליט כי אף שיר מתוך האלבום Mélanie, שיצא שנה לפני כן, לא יהיה כלול באלבום הלהיטים. מרבית העותקים שנמכרו מן אלבום הלהיטים, היו בקוויבק. האלבום Les plus grands succès de Céline Dion באתר Discogs רנה אנג'ליל, אדי מרנאיי, רודי פסקה, דניאל הטו Céline Dion - Les Plus Grands Succès, Discogs (באנגלית) Céline Dion - Du Soleil Au Coeur, Discogs (באנגלית) Release group “Du Soleil Au Coeur” by Céline Dion - MusicBrainz, musicbrainz.org Glatzer, Jenna (2005). Céline Dion: For Keeps. Andrews McMeel Publishing. ISBN 0-7407-5559-5. Ian Fletcher, En profil : Céline Dion, Highbury House Communications PLC, 1998
ועדת שביתת הנשק

במסגרת הסכמי שביתת הנשק בתום מלחמת העצמאות הוקמו ועדות שביתת הנשק לשם פתרון מחלוקות בין ישראל למדינות ערב החתומות על הסכמים אלה: מצרים, ירדן, סוריה ולבנון. הוקמו ארבע ועדות: ועדת שביתת הנשק ישראל–מצרים ועדת שביתת הנשק ירדן–ישראל ועדת שביתת הנשק ישראל–סוריה ועדת שביתת הנשק ישראל–לבנון בכל אחת מהוועדות השתתפו נציגים של שתי המדינות הרלוונטיות, ובראש כל ועדה עמד נציג של האו"ם. בהסכם בין ישראל למצרים נקבע שהוועדה תהיה "מורכבת משבעה חברים, אשר כל צד להסכם זה, ימנה שלושה מהם ואשר היושב-ראש שלה יהיה ראש המטה של ארגון או"ם לפקוח על ההפוגה, או קצין גבוה מקרב משקיפי או"ם, אשר יתמנה על ידי ראש המטה לאחר התייעצות עם שני הצדדים להסכם זה. הוועדה המעורבת לשביתת הנשק תקיים את מושבה באל-עוג'ה ותכנס את ישיבותיה במקומות ובזמנים שתמצאם לנחוצים לשם ניהול יעיל של עבודתה." בהסכם בין ישראל לירדן נקבע שהוועדה תהיה "מורכבת מחמישה חברים, אשר כל צד להסכם זה ימנה שניים מהם ואשר היושב-ראש שלה יהיה ראש המטה של ארגון האו"ם לפיקוח על ההפוגה, או קצין גבוה מקרב משקיפי או"ם, אשר יתמנה על ידי ראש המטה לאחר התייעצות עם שני הצדדים להסכם זה. הוועדה המעורבת לשביתת הנשק תקיים את מושבה בירושלים, ותכנס את ישיבותיה במקומות ובזמנים שתמצאם לנחוצים לשם ניהול יעיל של עבודתה." בהסכם בין ישראל לסוריה נקבע לוועדה הרכב דומה, ונקבע שמושבה יהיה בתחנת המכס ליד גשר בנות-יעקב ובמחניים. גם בהסכם בין ישראל ללבנון נקבע לוועדה הרכב דומה, ונקבע שמושבה יהיה בתחנת הגבול מצפון למטולה ובתחנת הגבול הלבנונית בנקורה. החלטה 89 של מועצת הביטחון של האו"ם, שהתקבלה ב-17 בנובמבר 1950, ביקשה מוועדת שביתת הנשק ישראל-מצרים להקדיש תשומת לב דחופה לתלונה על גירושם של אלפי ערבים פלסטינים מארץ ישראל. המועצה קראה לשני הצדדים להפעיל את כל יכולתה של הוועדה, ולהחזיר את כל הערבים שהוועדה סבורה כי הם זכאים לשוב. נושא עיקרי שבו עסקו הוועדות היה תלונות על הפרה של הסכם שביתת הנשק, בעיקר בעקבות תקריות הגבול הרבות שבין ישראל לשכנותיה. תלונות אלה הסתיימו לפעמים בגינוי למדינה המפרה, ופעמים אחרות הסתיימו ללא הכרעה. בתקרית שאירעה ב-26 במאי 1958 בהר הצופים, נהרגו ארבעה חיילים ישראלים שנתקלו במארב ירדני בגן הבוטני של מתחם האוניברסיטה העברית, ונהרג גם היושב ראש הקנדי של ועדת שביתת הנשק, לויטננט קולונל ג'ורג' פלינט, שבא לתווך בין הצדדים. פעולת הוועדות נפסקה במלחמת ששת הימים, שבעקבותיה הודיעה ישראל על ביטול הסכמי שביתת הנשק. ועדת שביתת הנשק הישראלית-סורית דנה במריבות הגבול, באתר ארכיון הסרטים הישראלי בסינמטק ירושלים, 1967 הסכמים על שביתת נשק כללית 1949, באתר הכנסת הסכם מצרים-ישראל על שביתת נשק כללית, סעיף 10, באתר הכנסת הסכם ממלכת הירדן ההאשמית-ישראל על שביתת נשק כללית, סעיף 11, באתר הכנסת הסכם סוריה-ישראל על שביתת נשק כללית, סעיף 7, באתר הכנסת הסכם לבנון-ישראל על שביתת נשק כללית, סעיף 7, באתר הכנסת נוסח ההחלטה, באתר האו"ם (באנגלית) 4 שוטרים וקול. פלינט נרצחו בהר הצופים, דבר, 27 במאי 1958
Les oiseaux du bonheur

Les oiseaux du bonheur (בעברית: ציפורי השמחה) הוא אלבום האוסף השני של הזמרת הקנדית סלין דיון. אלבום האוסף יצא לאור בשנת 1984, על ידי חברת התקליטים Pathé-Marconi. בסמוך לצאתו של אלבום האוסף, הוציאה דיון את אלבום הלהיטים הראשון שלה, Les plus grands succès de Céline Dion. אלבום האוסף הופק על ידי אדי מרנאיי, רודי פסקה, והיה לאלבום הראשון של דיון אשר לא הופק על ידי רנה אנג'ליל. אלבום זה מכיל שירים שונים של דיון, אשר יצאו מתחילת הקריירה שלה, ועד אותה התקופה בה יצא. בשונה מ-Les plus grands succès de Céline Dion, אלבום אוסף זה כלל בתוכו שירים מ-Mélanie. מתוך אלבום האוסף יצא הסינגל "Mon rêve de toujours", אשר הצליח להגיע בשיאו אל המקום הרביעי במצעד השירים של קוויבק. מידע על האלבום Les oiseaux du bonheur באתר MusicBrainz האלבום Les oiseaux du bonheur באתר Discogs Céline Dion - Les Oiseaux Du Bonheur, Discogs (באנגלית) Céline Dion - Les Plus Grands Succès, Discogs (באנגלית) Québec Info Musique | Céline Dion | Chansons en Or, Les | Mon rêve de toujours, www.qim.com Ian Fletcher, En profil : Céline Dion, Highbury House Communications PLC, 1998
La prima cosa bella

"La prima cosa bella" (בעברית: "הדבר היפה הראשון") הוא שיר שכתבו ניקולה די בארי ומוגול. השיר הגיע למקום השני בפסטיבל סן רמו בשנת 1970, בביצוע כפול של די בארי ושל להקת ריקי אה פוברי. הגרסה של די בארי הגיעה לראש מצעד הפזמונים האיטלקי. לוצ'ו בטיסטי שמע את השיר והציע לדי בארי להקליט גרסת דמו, בה הוא ניגן בגיטרה, בליווי פרנץ די צ'וצ'ו, דמיאנטו דאטולי, אנדראה סאקי ופלביו פרמולי, מוזיקאים ששיתפו פעולה עם בטיסטי בהקלטות. המעבד ג'אנפרנקו רברברי (אנ') החליט להשתמש בגרסה זו כבסיס, והוסיף לה תזמורת מיתרים בניצוחו. בתכנון הראשוני בפסטיבל סן רמו השיר היה אמור להיות מבוצע על ידי די בארי יחד עם ג'אני מורנדי, שאחרי ההקלטה החליט לוותר על השיר. ב-2008 נכלל הביצוע של ריקי אה פוברי בפסקול הסרט "Il Divo" בבימויו של פאולו סורנטינו. ב-2010 ביים פאולו וירצי סרט בשם "La prima cosa bella" כשם השיר. גרסה חדשה של השיר בביצוע הזמרת האיטלקית-מרוקאית, מליקה איאנה, נכללה בפסקול הסרט, והגיעה למקום החמישי במצעד הפזמונים האיטלקי. סינגל 7" "La prima cosa bella" (ניקולה די בארי, מוגול) "...e lavorare" (ניקולה די בארי, מוגול) סינגל 7" "La prima cosa bella" (ניקולה די בארי, מוגול) "Due gocce d'acqua" (פרנקו קליפאנו, אנג'לו סוטג'ו, פרנקו גאטי) מידע על היצירה "La prima cosa bella" באתר מיוזיק בריינז גרסאות נוספות ל"La prima cosa bella" באתר SecondHandSongs Eddy Anselmi. Festival di Sanremo: almanacco illustrato della canzone italiana. Panini Comics, 2009. ISBN 8863462291. Dario Salvatori. Storia dell'Hit Parade. Gramese, 1989. ISBN 8876054391. Luciano Ceri. Pensieri e parole. Lucio Battisti. Una discografia commentata. Coniglio editore, 2008. ISBN 8860631610. Gigi Vesigna. Sanremo è sempre Sanremo. Sperling & Kupfer, 2000. ISBN 8886845758. "Il divo: La spettacolare vita di Giulio Andreotti Colonna sonora (2008) OST". Ringostrack. נבדק ב-24 במאי 2015. {{cite web}}: (עזרה) Laura Gorini (13 בינואר 2010). "Malika Ayane interpreta il brano- colonna sonora del nuovo film di Paolo Virzì". Musical News. נבדק ב-24 במאי 2015. {{cite news}}: (עזרה)(הקישור אינו פעיל) "Malika Ayane - La prima cosa bella". Italian Charts. נבדק ב-24 במאי 2015. {{cite web}}: (עזרה)
המטרה מקדשת

המטרה מקדשת הוא מותחן ריגול רב-מכר מאת הסופר יריב ענבר (שם עט), איש קהיליית המודיעין הישראלית, שיצא לאור בשנת 2016 בהוצאת ידיעות ספרים. הספר הוא רומן הביכורים של הסופר, אשר זהותו האמיתית נאסרה לפרסום לאחר דיון שנערך בוועדת השרים למתן היתר לפרסומים. בשנת 2019 זכה הספר לאות הספרותי "ספר זהב", שמוענק על יד ההתאחדות להוצאות לאור לספר שנמכר בלמעלה מעשרים אלף עותקים. באותה שנה יצא ספר שני "הסדק". גיבור הספר הוא אורי ורד, איש שב"כ בעברו, ומפקד יחידת הפעלת הסוכנים, יחידה 504, של חיל המודיעין. הודעת פקס אנונימית מתקבלת בלשכת ראש הממשלה ובה איום לפרסם את שמו של סוכן בכיר של מדינת ישראל המכונה 'טבסקו', אלא אם יענה ראש הממשלה להצעת חמאס לעסקת חילופי שבויים להחזרת חייל חטוף בשם אליעד שגיא. ורד, הפועל תוך מידור מפרטי האיום המלאים מנסה להציל את חייו של הסוכן, אשר מהווה מקור אסטרטגי ייחודי לכיסוי פרויקט 'סהרה' במדינת אויב ערבית המכונה 'אכדיה'. בספר מוצגים לבטיהם של בכירי המערכת המדינית בשאלת שחרור האסירים מחד והגנה על חייו של הסוכן האסטרטגי מנגד. הספר עוסק בחקירת זהות שולח הפקס המסתורי אשר נערכת במקביל בישראל על ידי שירות הביטחון הכללי ובאירופה על ידי "המוסד". דף הספר, באתר ידיעות ספרים. עלית רפ, מהי הבעיה של 'המטרה מקדשת'? המציאות הישראלית", באתר הארץ, 1 בדצמבר 2016 ריאיון עם המחבר בערוץ 2, ערוץ היוטיוב של יריב ענבר, 12 ביוני 2017. מור שמעוני, ‏"הרגשתי שאני חייב לכתוב": איש הביון שהפך לסופר מספק הצצה לנבכי המודיעין הישראלי, באתר מעריב אונליין, 13 בנובמבר 2018 רשימת זוכי אות ״ספר זהב״ באתר התאחדות בעלי הוצאות הספרים בישראל. ״ארזת לבד?״, שני הפרקים הראשונים של ״המטרה מקדשת״ באתר ישראל היום. אלעד זרט, האיש שהיה שם, באתר "ידיעות אחרונות", 23 בנובמבר 2016 מור שמעוני, ‏"הרגשתי שאני חייב לכתוב": איש הביון שהפך לסופר מספק הצצה לנבכי המודיעין הישראלי, באתר מעריב אונליין, 13 בנובמבר 2018 עמוד 30 בספר, "אמנם עברו המון שנים, אבל החותם של השב"כ עדיין ניכר בו." ערך זה הוא קצרמר בנושא ספרים. אתם מוזמנים לתרום לוויקיפדיה ולהרחיב אותו.
מדד הדמיון לכדור הארץ

מדד הדמיון לכדור הארץ (באנגלית: ESI - Earth Similarity Index) הוא אפיון מוצע על מנת לבחון את מידת התאמת מאפייניהם של כוכב לכת, לווין טבעי או כוכב לכת חוץ-שמשי לאלה של כדור הארץ. המדד נועד לפשט את ההשוואה לאור ריבוי הגילויים כל כוכבי לכת מחוץ למערכת השמש וביניהם גם דמויי ארץ. המספר של התוצאה נע בין 0 ל-1, כאשר 1 מייצג את כדור הארץ. אין למדד משמעות כמותית לגבי הסיכוי לקיום של חיים על פני אותו גוף. המדד הוצא לראשונה בשנת 2011 במאמר בכתב העת המדעי Astrobiology (אנ') והפרמטרים שכלולים בו הם: רדיוס, צפיפות החומר, מהירות מילוט והטמפרטורה של פני השטח. לפיכך, למדד שני המרכיבים של הנוסחה מתייחסים לרדיוס ולצפיפות מחד, ולמהירות המילוט וטמפרטורת פני השטח מאידך. בכל הנוגע לכוכבי לכת חוץ-שמשיים, הנתונים לגבי טמפרטורת השטח נלקחים מההשפעה של עמעום הכוכב ושל מהירות הסיבוב סביבו, אך לא נלקחים בחשבון פרמטרים אחרים אשר עשויים להשפיע על מרכיב זה כמו למשל חוסר בקרינה, השפעות כבידה על גאות ושפל (Tidal heating), אלבדו והשפעות של אפקט החממה מאחר שרובם ככולם אינם ידועים. דף אינטרנט שנערך על ידי אחד מחברי המאמר בכתב העת המדעי Astrobiology משנת 2011, הבל מנדז מאוניברסיטת פוארטו ריקו בארסיבו (אנ'), מפרט את חישוביו על המדד עבור מערכות חוץ-שמשיות שונות בנוסחה הבאה: E S I = ∏ i = 1 n ( 1 − | x i − x i 0 x i + x i 0 | ) w i n {\displaystyle {\mathsf {ESI}}=\prod _{i=1}^{n}\left(1-{\Big \vert }{\frac {x_{i}-x_{i0}}{x_{i}+x_{i0}}}{\Big \vert }\right)^{\frac {w_{i}}{n}}} , כאשר x i {\displaystyle x_{i}} ו- x i 0 {\displaystyle x_{i0}} הם התכונות של הגוף החוץ-שמשי ושל כדור הארץ, בהתאמה, ו- w i {\displaystyle w_{i}} הוא המעריך המשוקלל של כל תכונה ואילו n {\displaystyle n} הוא המספר הכולל של המאפיינים. נוסחה זו היא בת השוואה לשוני בריי-קרטיס (Bray–Curtis dissimilarity) וגם נבנתה לפיה. מדענים אף הציגו ב-2011 נוסחה שונה אשר העריכה את המדד לאפשרות של חיים על כוכבי לכת שונים והתוצאות היו שונות. בטבלה הבאה מוצג המדד למספר גופים (כוכבי לכת חוץ שמשיים אשר עדיין לא אושרו מסומנים ב-כוכבית): אנחנו לא לבד? 5 הכוכבים התאומים של כדור הארץ, באתר ynet, 23 בנובמבר 2015 Schulze-Makuch, D.; Méndez, A.; Fairén, A. G.; von Paris, P.; Turse, C.; Boyer, G.; Davila, A. F.; Resendes de Sousa António, M.; Catling, D.; Irwin, L. N. (2011). "A Two-Tiered Approach to Assess the Habitability of Exoplanets". Astrobiology. 11 (10): 1041–1052. Bibcode:2011AsBio..11.1041S. doi:10.1089/ast.2010.0592. PMID 22017274. גילה דקל, בירח טיטאן של שבתאי הסיכוי הגדול ביותר לקיומם של חיים, באתר הארץ, 25 בנובמבר 2011 "Earth Similarity Index (ESI)". Planetary Habitability Laboratory. "Most liveable alien worlds ranked". BBC. 23 בנובמבר 2011. נבדק ב-10 באפריל 2016. {{cite news}}: (עזרה) אבי בליזובסקי, ‏התגלה כוכב הלכת דומה לכדור הארץ, באיזור החיים שלו ובמרחק קצר מאוד ממערכת השמש, באתר "הידען", 1 ביולי 2014
בנק מאוריציוס

בנק מאוריציוס (בצרפתית: Banque de Maurice; באנגלית: Bank of Mauritius) הוא הבנק המרכזי של מאוריציוס. ב-12 במרץ 2008, השיק בנק מאוריציוס את המכירות המקוונות של מטבעות זיכרון ומטבעות זהב של דודו לקונים בין-לאומיים. הבנק הוקם בספטמבר 1967 מבוסס על בנק אנגליה בסיוע קצינים בריטים. ב-12 במרץ 1968, מאוריציוס קיבלה את עצמאותה מבריטניה. לפני שבנק מרכזי זה הוקם, המטבעות הונפקו על ידי הוועדה לנציבות מטבעות. במהלך המאה ה-19, פעלו שלושה בנקים מסחריים שונים בשם בנק מאוריציוס. בנק מאוריציוס הראשון פעל בין 1813 ל-1825. בנק מאוריציוס השני היה בנק חוץ בריטי עם שני דירקטוריונים, האחד בלונדון והשני בפור לואי. הבנק החל את פעילותו ב-1832. ב-1838, הוקם הבנק המסחרי במאוריציוס על ידי סוחרים כדי שהסוחרים יתנו לעצמם מקור אשראי חלופי, שכן עד להקמתו של הבנק המסחרי, היה בנק מאוריציוס השני לא יציב. המשבר הפיננסי של 1847 בלונדון הביא לקריסת שוק הסוכר ולהפסד קשה לשני הבנקים במאוריציוס. בנק מאוריציוס השני הפסיק את פעילותו ב-1848, והבנק המסחרי במאוריציוס שרד עד ימינו. משקיעים מקומיים הקימו את הבנק השלישי של מאוריציוס ב-1894 בעקבות שתאגיד הבנק המזרחי (אנ') כשל במשימותיו. ב-1911, הבנק פתח סניף נוסף בסיישל, שקרוב מאוד למאוריציוס. למרות זאת, ב-1916, בנק מרכנתיל (אנ') רכש את הבנק. ב-1959, חברת ההחזקות HSBC רכשה את בנק מרכנתיל. בגלל ההיסטוריה הזו, HSBC מתייחסת לעצמה כבנק הזר העתיק ביותר במאוריציוס. הבנק הזר הבא שהגיע, וששרד עד ימינו, היה בנק המילואים של דרום אפריקה (אנ'), חברת האב של בנק ברקליס (אנ') במאוריציוס. חוק בנק מאוריציוס 1966 המתוקן קובע את מטרות הבנק: ”[יש] להגן על הערך הפנימי והחיצוני של המטבע של מאוריציוס ו[את] ההמרה הפנימית שלו [וגם] לכוון את מדיניותו לקראת השגת תנאים כספיים המסייעים לחיזוק הפעילות הכלכלית והשגשוג של מאוריציוס”. הבנק הוקם כסמכות האחראית על גיבוש וביצוע המדיניות המוניטרית בהתאם לתנאי מחירים יציבים. יש לבנק גם אחריות לשמירה על היציבות והחיזוק של המערכת הפיננסית של מאוריציוס. Mauritius Commercial Bank. 1963. The Mauritius Commercial Bank Limited, 1838-1963. Port Louis. מדיה וקבצים בנושא בנק מאוריציוס בוויקישיתוף אתר האינטרנט הרשמי של בנק מאוריציוס (באנגלית) Details view on the banks of Mauritius, offers & special services Bank of Mauritius, Bank of Mauritius (ב־) Bank of Mauritius - The Central Bank of Mauritius, web.archive.org, ‏2008-08-03
יחסי סנט לוסיה – צ'ילה

יחסי סנט לוסיה–צ'ילה הם היחסים הדיפלומטיים הרשמיים שבין סנט לוסיה לבין הרפובליקה של צ'ילה. היחסים המתקיימים בין סנט לוסיה לרפובליקה של צ'ילה הם יחסים דיפלומטיים מלאים. שתי המדינות הן חברות מלאות בארגונים מולטילטרליים שונים בהם הן נוהגות לשתף פעולה, כגון: הקהילה של אמריקה הלטינית והמדינות הקריביות, האומות המאוחדות וארגון מדינות אמריקה. היחסים שבין צ'ילה לסנט לוסיה ממוקדים בעיקר בשיתוף הפעולה הכללי שבין הקהילייה הקריבית לצ'ילה. היחסים הדיפלומטיים הרשמיים שבין שתי המדינות כוננו ב-1990. בשנת 2017 נשיאת צ'ילה מישל בצ'לט ביקרה בסנט לוסיה כחלק מסבב ביקורים בו ביקרה בצ'לט במדינות הקהילייה הקריבית ומרכז אמריקה. הנשיאה נפגשה עם אלן צ'אסטנט, ראש ממשלת סנט לוסיה ועם המושלת הכללית של המדינה. ביקור זה היה הביקור הראשון של נשיא צ'יליאני במדינה. בין שתי המדינות מתקיים סחר בקנה מידה קטן, אך לא זניח. צ'ילה אינה מיוצגת בסנט לוסיה בדרג השגרירות. צ'ילה מיוצגת בסנט לוסיה בדרג הקונסולרי באמצעות קונסוליה רשמית שהיא מחזיקה בקסטריז, בירת המדינה. צ'ילה האמינה את שגרירותה שבקינגסטון, בירת ג'מייקה, על סנט לוסיה הסמוכה. סנט לוסיה אינה מיוצגת בצ'ילה, הן בדרג השגרירות והן בדרג הקונסולרי. מדיה וקבצים בנושא יחסי סנט לוסיה – צ'ילה בוויקישיתוף אנישיה אנטואין, Saint Lucia, Chile discuss education, trade, סנט לוסיה ניוז, 4 במרץ 2019 Chile, Saint Lucia to improve diplomatic relations, אתר ממשלת סנט לוסיה, 1 בספטמבר 2017 CONSULATE OF CHILE IN CASTRIES, SAINT LUCIA
C'est pour toi

C'est pour toi (באנגלית: It's For You, ובעברית: זה בשבילך) הוא אלבום האולפן השביעי של הזמרת הקנדית סלין דיון. האלבום יצא לאור ב-27 באוגוסט 1985, על ידי חברת התקליטים TBS. מתוך האלבום יצאו שני סינגלים: "C'est pour toi" ו-"C'est pour vivre". עם יציאתו נכנס האלבום אל המקום הראשון במצעד האלבום של קוויבק. האלבום הופק על ידי פול באילרגיון, אדי מרנאיי ורודי פסקל. בקנדה יצא האלבום ב-27 באוגוסט 1985, על גבי תקליט וקלטת שמע. האלבום עצמו הצליח לכבוש את פסגת מצעד האלבומים של קוויבק, ושיר הנושא שלו הצליח להגיע אל המקום השלישי במצעד השירים של קוויבק. השיר "Elle", נכלל באלבום ההופעה השני של דיון À l'Olympia, אשר יצא לאור בשנת 1994. מידע על האלבום C'est pour toi באתר MusicBrainz האלבום C'est pour toi באתר Discogs Céline Dion - C'est Pour Toi, Discogs (באנגלית) Celine Dion* - C'est Pour Toi, Discogs (באנגלית) Céline Dion - C'Est Pour Vivre, Discogs (באנגלית) Palmarès reconstitués de la chanson au Québec | BAnQ, www.banq.qc.ca Québec Info Musique | Céline Dion | Chansons en Or, Les | C'est pour toi, www.qim.com Céline Dion - À L'Olympia, Discogs (באנגלית)
Céline Dion en concert

Céline Dion en concert (באנגלית: Céline Dion in Concert; בעברית: סלין דיון בהופעה חיה) הוא אלבום ההופעה הראשון של הזמרת הקנדית סלין דיון. אלבום ההופעה יצא לאור ב-11 בנובמבר 1985, על ידי חברת התקליטים TBS. עם יציאתו נכנס אלבום ההופעה אל המקום ה-19 במצעד האלבומים של קוויבק. אלבום ההופעה צולם והוקלט ב-31 במאי 1985, באחד מן המופעים אשר נכללו בסיבוב ההופעות הראשון של דיון "Céline Dion en concert", שהחל כבר בינואר 1985. ההופעה שצולמה והוקלטה התקיימה במונטריאול שבקנדה. במסגרת ההופעה, ביצעה סלין מחדש את "Flashdance... What a Feeling" של איירין קארה, תוך שהוציאה אותו מחדש בשם "What a Feeling". מידע על האלבום Céline Dion en concert באתר MusicBrainz האלבום Céline Dion en concert באתר Discogs Céline Dion - En Concert, Discogs (באנגלית) Palmarès reconstitués de la chanson au Québec | BAnQ, www.banq.qc.ca Ian Fletcher, En profil : Céline Dion, Highbury House Communications PLC, 1998